



eelnõu
NARVA LINNAVALITSUS
KORRALDUS
	Narva
	18.10.2017 nr ................


Koha-aadressi määramine
(Ringi tänav)
1. Asjaolud ja menetluse käik
Narva Linnavalitsuse 12.12.1997 korraldusega nr 1515-k „Tänavatele nimetuste omistamine“ omistati aiandusühistu Düün tänavatele kohanimi: Ringi. 

07.12.1999 registreeriti tänavad Maakatastris ühe maaüksusena (katastritunnus 51107:002:0016),  lähiaadressiga „AÜ Düün üldmaa“, mis  ei vasta täna kehtivale aadressiandmete süsteemi (edaspidi ADS) nõuetele, ehk et  nimetuses on ebasobiva algustähega sõna ning suurtäht on vales kohas. 

Tulenevalt sellest viib Narva Linnavalitsus läbi koha-aadressi korrastamise menetluse ning määrab maaüksusele koha-aadressi üldpõhimõttel, kasutades kohanime, Ringi tänav.

Kõnesoleva maaüksuse omaniku esindaja on aadressi muutmisega nõus (e-kiri 03.10.2017).

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata katastritunnusega 51107:002:0016 maaüksusele aadress Narva linn, Ringi tänav (asendiplaan lisatud).

4. Rakendussätted

4.1  Korraldus jõustub teatavakstegemisest;

4.2 Kohustada Narva linnavalitsuse Arhitektuuri- ja Linnaplaneerimise Ametit teha korraldus maaüksuste omanikule teatavaks;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

